**Borgward** on aastatel 1929–1962 Bremenis tegutsenud Saksamaa sõidu- ja sportautode tootja.

Ajalugu
-------

Ettevõtte asutas Carl F. W. Borgward Bremenis 1929. aastal, andes sellele oma perekonnanime järgi nime. Pärast 1930. aastat võttis tööstur üle Hansa-Lloyd Automobilwerke tehase ja arendas välja populaarse kolmerattalise auto nimega Blitzkarren. Firma areng võimaldas toota üha suuremaid autosid, sealhulgas Hansa 1700 ja kuuesilindrilist Borgward 2300.

1952. aastal asus Carl Borgward tehast ümber ehitama ja tõi turule täiesti uue isekandva kerega auto Hansa 1500 ja selle suurema mudeli Hansa 2400. 1954 tutvustati juba uut keskklassi mudelit Borgward Isabella, mis saavutas suure populaarsuse – 1962. aastaks oli toodetud üle 200 000 ühiku.  Samal ajal hakati tootma ka mudeleid Arabella ja Alexander P100.

1950. ja 1960. aastate vahetusel tuli Borgwardil rinda pista halva mainega, kui tehniliselt vähearenenud sõidukite tootja. Süstemaatiliselt halvenenud rahalise olukorra tagajärjel viidi 1961. aastal laenuandjate nõudmisel ettevõte pankrotti, mis tõi kaasa selle tegevuse lõpetamise aasta hiljem. Isabella ja P100 mudelite tootmisliinid müüdi Mehhikosse, kus mõlemat sõidukit toodeti aastatel 1967–1970 väikeses koguses.

* Borgward Hansa 1500 KombiBorgward Hansa 1500 Kombi
* Borgward IsabellaBorgward Isabella
* Borgward Hansa 2400Borgward Hansa 2400
* Borgward 2300 (1961)Borgward 2300 (1961)

Taassünd
--------

2008. aastal asutasid Christian Borgward (Carl F. W. Borgwardi lapselaps) ja Karlheinz L Luzernis Borgward Group AG. Hiljem kolis uus ettevõte Stuttgarti. Beiqi Foton Motori (suure Hiina autokontserni BAIC tütarettevõte) investeeringu ja tootmisega alustas Borgward Group linnamaasturite müüki 2017. aasta jaanuaris. Ettevõte tootis linnamaastureid BX3, BX5, BX6 ja BX7 ning samuti elektrimootoriga varustatud BX7-t.

* Borgward BX5Borgward BX5
* Borgward BX6Borgward BX6
* Borgward BX7Borgward BX7

2022. aastal teatas Pekingi kohus ettevõtte pankrotist.

Automudelid
-----------

### Sõiduautod

* 2000 (1939–1942)
* 2300 (1940–1942)
* Hansa 1500 (1949–1954)
* Hansa 1800 (1952–1954)
* B 611 (1957–1961)
* P100 (1959–1961)
* Hansa 2400 (1954–1962)
* Isabella (1954–1962)
* Arabella (1961–1963)
* BX5 (2016–2021)
* BX7 (2016–2021)

### Veoautod

* B 1500 (1954–1960)
* B 4500 (1954–1961)

Viited
------

1. ↑  "Borgward Foundation". Originaali arhiivikoopia seisuga 5. veebruar 2021. Vaadatud 27. juulil 2022.
2. ↑  "Blitzkarren".
3. ↑  "Borgward 2300".
4. ↑  "A brief history of the Borgward automobile".
5. ↑  "Borgward Isabella". Originaali arhiivikoopia seisuga 1. oktoober 2022. Vaadatud 27. juulil 2022.
6. ↑  "Borgward Isabella". Originaali arhiivikoopia seisuga 25. september 2018. Vaadatud 27. juulil 2022.`{{netiviide}}`: CS1 hooldus: robot: algne URL-i olek teadmata (link)
7. ↑  "History of Borgward car brand - Arabella-P100". Originaali arhiivikoopia seisuga 14. august 2022. Vaadatud 27. juulil 2022.
8. ↑  "History of Borgward".
9. ↑  "Story of Borgward, German carmaker never heard".
10. ↑  "Borgward Isabella-P100".
11. ↑  "Borgward comeback".
12. ↑  "Borgward revival".
13. ↑  Yang, Jian (1. detsember 2022). "Germany's Borgward brand declared bankrupt in China".

Välislingid
-----------

* Ettevõtte koduleht